
Uznesenie Okresný súd Michalovce, v spore žalobcu Silverside Financial services, s.r.o. , so sídlom Ružová dolina 6, 821 08 Bratislava - Ružinov, IČO: 51 179 172 , právne zast. VIVID LEGAL ,s.r.o., so sídlom Plynárenská 7/A, 821 09 Bratislava, IČO: 36 807 915 proti žalovanému A. B., nar. XX.XX.XXXX, bytom C. XXX , XXX XX C., v konaní o zaplatenie 1408,65 € s príslušenstvom, takto
rozhodol: Schvaľuje súdny zmier v tomto znení: Žalovaný je povinný zaplatiť žalobcovi sumu istiny vo výške 1298,96 Eur, sumu zmluvných úrokov vo výške 341,61 Eur, sumu zmluvnej pokuty vo výške 206,19 Eur, zákonný úrok z omeškania vo výške 5 % ročne zo sumy 1298,96 Eur od 1.10.2022 do zaplatenia, zákonný úrok z omeškania vo výške 5 % ročne zo súm omeškaných splátok úveru: 6,68 Eur, sumu vynaložených nákladov vo výške 4 Eur a žalovaný je povinný nahradiť žalobcovi trovy konania vo výške 228,16 Eur pozostávajúce z trov právneho zastúpenia, a to všetko v mesačných splátkach vo výške 70 Eur splatných vždy k 25. dňu príslušného kalendárneho mesiaca počnúc právoplatnosťou uznesenia o schválení súdneho zmieru v prospech bankového účtu žalobcu vedeného v D. C., E.. IBAN: F. XXXX XXXX XXXX XXXX XXXX s uvedením variabilného symbolu VS: 294121358. V prípade, že niektorá z mesačných splátok nebude uhradená riadne a včas, žalovaný stratí výhodu splátok a zostávajúci dlh bude povinný uhradiť do 3 dní odo dňa splatnosti mesačnej splátky, s úhradou ktorej sa dostal do omeškania. odôvodnenie: 1. Žalobca sa žalobou doručenou tunajšiemu súdu domáhal od žalovaného zaplatenia sumy 1408,65 Eur s príslušenstvom, ako aj náhrady trov konania. 2. Podaním doručeným súdu dňa 24.10.2024 žalobca navrhol súdu schválenie zmieru, ktorý bol uzatvorenými medzi stranami sporu v tomto znení: Žalovaný sa zaväzuje zaplatiť žalobcovi sumu istiny vo výške 1298,96 Eur, sumu zmluvných úrokov vo výške 341,61 Eur, sumu zmluvnej pokuty vo výške 206,19 Eur, zákonný úrok z omeškania vo výške 5 % ročne zo sumy 1298,96 Eur od 1.10.2022 do zaplatenia, zákonný úrok z omeškania vo výške 5 % ročne zo súm omeškaných splátok úveru: 6,68 Eur a sumu vynaložených nákladov vo výške 4 Eur. Žalovaný je povinný nahradiť žalobcovi trovy konania vo výške 228,16 Eur pozostávajúce z trov právneho zastúpenia, a to všetko v mesačných splátkach vo výške 70 Eur splatných vždy k 25. dňu príslušného kalendárneho mesiaca počnúc právoplatnosťou uznesenia o schválení súdneho zmieru v prospech bankového účtu žalobcu, účet vedený v D. C., E.. IBAN: F. XXXX XXXX XXXX XXXX XXXX s uvedením variabilného symbolu: 294121358.
V prípade, že niektorá z mesačných splátok nebude uhradená riadne a včas, žalovaný stratí výhodu splátok a zostávajúci dlh bude povinný uhradiť v lehote 3 dní odo dňa splatnosti mesačnej splátky s úhradou ktorej sa dostal do omeškania. 3. Podľa § 179 ods. 2 CSP upravujúceho vedenie konania, ak je to možné a účelné, súd sa pokúsi o vyriešenie sporu zmierom. 4. O uzavretie zmieru sa má súd vždy pokúsiť. Jedná o zásadu zakotvenú v článku 7 ods. 2 CSP, ktorá je zvýraznená aj v ďalších ustanoveniach Civilného sporového poriadku (napríklad§ 170 ods. 2 a § 179 ods. 2) a súvisí s mediačnou povinnosťou súdu spočívajúcou vo vedeniu k zmierlivému riešeniu sporov. Jediným zákonným predpokladom pre schválenie zmieru je súlad so všeobecne záväznými právnymi predpismi. Úlohou súdu je preto vykonať dokazovanie len v takom rozsahu, aby mal preukázané, že navrhnutý zmier nie je v rozpore s kogentnými ustanoveniami právnych predpisov, alebo ich neobchádza. Nie je úlohou súdu vykonať dokazovanie v takom rozsahu, aký by si vyžadovalo autoritatívne rozhodnutie súdu (uznesenie Najvyššieho súdu SR z 19.10.2010, sp. zn.5MCdo/11/2009). 5. Podľa § 148 ods. 1 Civilného sporového poriadku (ďalej len „CSP“), žalobca a žalovaný môžu uzavrieť zmier. O uzavretie zmieru sa má súd vždy pokúsiť. 6. Podľa § 148 ods. 2 CSP, súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými predpismi. 7. Súd dospel k záveru, že stranami navrhnuté znenie zmieru nie je v rozpore s kogentnými ustanoveniami právnych predpisov, a ani ich neobchádza. Zároveň je stranami navrhnutý zmier dostatočne presný a určitý a v navrhnutom znení aj vykonateľný. Vzhľadom na uvedené preto súd zmier na žiadosť strán schválil tak, ako to je uvedené vo výroku tohto rozhodnutia. 8. Strany sporu uzavreli zmier aj ohľadne náhrady trov konania a to tak, žalovaný sa zaviazal uhradiť žalobcovi trovy konania v plnej uplatnenej výške. Ak strany sporu do predmetu zmieru zahrnú aj dohodu o náhrade trov konania, pričom nie sú obmedzované dvojfázovosťou rozhodovania o ich náhrade (§ 262 ods. 1 a 2 CSP), súd už osobitným výrokom o nároku na náhradu trov konania nerozhoduje, keďže prejavená vôľa strán tu má prednosť pred autoritatívnym rozhodnutím súdu. Poučenie: Proti tomuto uzneseniu o schválení zmieru odvolanie nie je prípustné (§ 355 ods. 2 a § 357 CSP).

